Energia és közmű megoldások a Bosch Security Systems-től
Aktuelle Seite Energia és közmű
Az energia és közmű szolgáltatási szektor magában foglalja az energia minden fajtájának előállításához, továbbításához és elosztásához szükséges létesítményeket. Ebbe beletartozhatnak a vízellátást biztosító berendezések, a kőolaj és származékainak termelése, finomítása, szállítása; vegyi üzemek, de akár az erőművek is.
Mindezen létesítményekben és rendszerekben van valami közös: a biztonsági, illetve védelmi rendszereiken keletkező rés komoly fenyegetést jelent a lakosság egészségére, a környezetre, a gazdaságra vagy a nemzeti, akár a globális biztonságra. Ebből adódóan a következő biztonsági, védelmi és kommunikációs kihívásoknak kell megfelelni:
Lehetséges terrortámadások és vandalizmus megelőzése
Tűz és robbanások kezelése szélsőséges körülmények között
Gyors és hatékony evakuálás
Különböző extrém környezeti és időjárási feltételek
A Bosch által kínált termékek széles választékában megtalálhatók olyan speciális termékek is, mint a robbanásvédett day/night kamerák, infravörös világítóberendezések és nagy hatósugarú kamerák. A Bosch Security Systems megoldásai és szolgáltatásai segítségével az energia és közmű szolgáltatási szektor számára is lehetővé válik a biztonságtechnikai és kommunikációs problémák hatékony megoldása.
Termékek a legmagasabb szintű biztonsághoz
Hagyatkozzon a legmagasabb szintű biztonságra.
A Bosch a folyamatos tervezés eredményeként még a legszélsőségesebb körülmények között is magas szintű biztonság garantálására képes termékek széles választékát kínálja. Kialakításuknak köszönhetően ellenállóak és megbízhatóan működnek szélsőséges hőmérsékleti körülmények között, gyengén megvilágított és teljesen sötét környezetben, korrozív és illékony közegben és olyan helyiségekben, ahol a termékek fizikai támadásnak lehetnek kitéve.
Garantált nyugalom szinte minden alkalmazási területen. Élvezze a termékek előnyeit a robbanásbiztos kameráktól és hangszóróktól kezdve a pontos rendszámtábla-leolvasó kamerákon át a rendkívül biztonságos biometrikus leolvasókig.
Mindent egyetlen kézből a tökéletes összhang érdekében. Még a legszigorúbb elvárásaihoz is ideálisan igazodó rendszert állíthat össze.
A Bosch Video Management System lehetővé teszi minden videomegfigyelő elem teljes körű kezelését és felügyeletét. A legzordabb körülményeknek is ellenálló, nagy felbontású CCTV kamerák segítségével folyamatosan megfigyelhetők az áthaladó és az egyes helyiségekben időző személyek. Éjjel-nappal képesek felvételt készíteni a kerítéshez közeledő vagy azon épp átmászni próbáló személyekről. A kamerák beépített intelligens videotartalom-elemző funkciója további előnyöket biztosít. A PTZ-hőkamerák mindenféle időjárási viszonyok között érzékelik a mozgást, ezzel támogatva a kritikus infrastruktúrák védelmét.
Ráadásul a Bosch továbbfejlesztett intelligens videotartalom-elemzés (IVA) funkcióval lehetséges a gyanús viselkedés automatikus felismerése, és azonosítható az áthatolás a virtuális területhatár kerítésén. A követőkamerák segítségével igazolható vagy elvethető a riasztás, és szükség esetén riasztható az operátor. A „Forensic Search” funkció lehetővé teszi a releváns videofelvételek gyors visszakeresését.
A Bosch IP-alapú beléptetőrendszerei ideális megoldást jelentenek az illetéktelen személyek meghatározott területektől, például biztonsági vezérlőhelyiségektől vagy laboratóriumoktól való távoltartásához. Olvasók és biometrikus megoldások széles skáláját támogatja, hogy a szigorú biztonsági követelményeknek is eleget tegyen. Videomegfigyelő rendszerrel együtt minden belépési eseményt felvehet és rögzíthet. A jogosulatlan behatolás automatikus riasztást vált ki, hogy azonnal megtehesse a helyzet kezeléséhez szükséges intézkedéseket.
Az energia és közmű szolgáltatási szektor létesítményei ki vannak téve az érzékeny helyiségekbe való illegális belépés, és így a veszélyes anyagok eltulajdonításának és veszélyes cselekmények, például szabotázs, szándékos gyújtogatás vagy támadás veszélyének.
A Bosch segítséget nyújt ezen veszélyek kezeléséhez is. A megoldást olyan behatolásjelző rendszerek jelentik, amelyek korlátozzák a kritikus helyiségekbe, épületekbe és létesítményekbe való belépést. Ha egy érzékelő lehetséges fenyegetést észlel, a rendszer riasztja a biztonsági operátort, hogy a nagy felbontású CCTV kamerákkal összekapcsolt és intelligens videoelemző funkcióval rendelkező Bosch Video Management System alkalmazásával ellenőrizze a riasztást, életbe léptesse a megfelelő intézkedési tervet, és segítse a következő törvényszéki vizsgálatokat.
A négysugaras infrasorompók még gyorsabb és megbízhatóbb érzékelést tesznek lehetővé. A beépített környezeti hatásokat kizáró áramkör biztosítja a tökéletes működést füst, köd, eső vagy hó esetén is, ezért használatuk ideális megoldást jelent kihívást jelentő körülmények között.
A kiváló minőségű épület- és vészhangosítási rendszerek elengedhetetlenek közlemények bejelentéséhez és az olyan védelmi, illetve biztonsági kihívások kezeléséhez, mint az egyes peronok vagy teljes épületek evakuálása. Ezeket a rendszereket integrálni kell a meglévő védelmi és biztonsági rendszerekbe.
A Bosch moduláris hangosítási és vészhangosítási rendszerei ideális megoldást kínálnak legyen szó akár rutinszerű vagy sürgősségi közleményekről – mindenkor maximális megbízhatóság és beszédérthetőség mellett. A Bosch által kínált Praesideo digitális épület- és vészhangosítási rendszer még a legnagyobb energetikai és közmű szolgáltatási létesítményekhez is megfelelő.
A robbanásveszélyes létesítményekben a (például robbanás következtében fellépő) tűzesetek jelentős fenyegetést jelentenek. A kritikus infrastrukturális létesítményekben az élet, illetve a vagyon védelme érdekében életbevágó a tűzesetek gyors észlelése, a helyszín azonosítása, igazolása és a tűz elfojtása. Sok kritikus létesítmény támaszt speciális kihívásokat, hiszen extrém, veszélyes és mérgező környezetben működnek.
A Bosch által kínált tűzjelző központok és érzékelők ideális megoldást jelentenek ezekben és még sok más esetben is. Több intelligens kritérium alapján korai, megbízható érzékelést biztosítanak - a lehető legkevesebb téves riasztás és gyors reakció idő mellett. Jelentős számú érzékelő csatlakoztatható és köthető hálózatba, így akár több helyszín és épület is lefedhető.
A központok automatikusan értesítik a helyszínen lévő tűzoltókat vagy a helyi tűzoltó állomást, ráadásul az evakuálás koordinálásához a sprinkler-, szellőző- és hangosítási rendszerek mellett a Bosch által kínált Integrált Épületfelügyeleti Rendszerrel (BIS) is összekapcsolhatók.
Egy energia- és közműszolgáltatási létesítményben felszerelhető biztonsági, védelmi, kommunikációs és épületautomatizálási rendszerek nagy számát figyelembe véve kihívást jelent azok hatékony irányítása és koordinálása.
A Bosch Integrált Épületfelügyeleti Rendszerével (BIS) egyetlen webes kezelőfelületről felügyelhet minden biztonsági, védelmi és épületfelügyeleti rendszert. Ez magában foglalja a riasztáskezelést, a gyors riasztásazonosítást térképek segítségével és a további eljárásokat is. Gond nélkül képes integrálni tűz- és behatolásjelző, továbbá evakuálási, beléptető, CCTV és épületfelügyeleti rendszereket.
„Las Flores” termoelektromos erőmű, Kolumbia
A Barranquilla északi részében található „Las Flores” termoelektromos erőmű lényeges támogatást nyújt a város új ipari fejlődéséhez és a lakosság életminőségének javításához. A legmodernebb kombinált ciklusú technológia alkalmazásával 400 megawatt energiát állít elő, amely tiszta, a természetet kímélő és annak szempontjait figyelembe vevő gyártási folyamatokból származó gazdaságos és folyamatos elektromos ellátást garantál.
Erie Water Works, Egyesült Államok
Az Erie Water Works vállalat ivóvízzel látja el Erie városát és a környező településeket Pennsylvaniában. Az Erie Water Works küldetése a fogyasztók számára folyamatos és elfogadható árú, minőségi vízszolgáltatás nyújtása, amely közegészségügyi szempontból megfelelő és támogatja a jövőbeli fejlődést. Elkötelezett a kiváló minőségű víz előállítása és elosztása mellett.
Energia és közmű szektor - Prospektus
Biztonsági és védelmi megoldások az energia és közmű szektor számára